
[bookmark: Sujet][bookmark: References]1. Απόφαση του Ευρωπαϊκού Κοινοβουλίου της 11ης Απριλίου 2024 σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2022 (2023/2153(DEC))
[bookmark: TextBodyBegin]Το Ευρωπαϊκό Κοινοβούλιο,
–	έχοντας υπόψη τους οριστικούς ετήσιους λογαριασμούς της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2022,
–	έχοντας υπόψη την ετήσια έκθεση του Ελεγκτικού Συνεδρίου σχετικά με τους οργανισμούς της ΕΕ για το οικονομικό έτος 2022, που συνοδεύεται από τις απαντήσεις των οργανισμών[footnoteRef:1], [1:  	ΕΕ C, C/2023/594, 27.10.2023.] 

–	έχοντας υπόψη τη δήλωση αξιοπιστίας[footnoteRef:2] η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2022, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης, [2:  	ΕΕ C, C/2023/112, 12.10.2023.] 

–	έχοντας υπόψη τη σύσταση του Συμβουλίου, της 22ας Φεβρουαρίου 2024, σχετικά με τη χορήγηση απαλλαγής στην Αρχή όσον αφορά την εκτέλεση του προϋπολογισμού για το οικονομικό έτος 2022 (06180/2024 – C9‑0091/2024),
–	έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012[footnoteRef:3], και ιδίως το άρθρο 70, [3:  	ΕΕ L 193 της 30.7.2018, σ. 1.] 

–	έχοντας υπόψη τον κανονισμό (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ[footnoteRef:4] της Επιτροπής, και ιδίως το άρθρο 64, [4:  	ΕΕ L 331 της 15.12.2010, σ. 48.] 

–	έχοντας υπόψη τον κατ’ εξουσιοδότηση κανονισμό (ΕE) 2019/715 της Επιτροπής, της 18ης Δεκεμβρίου 2018, για τη θέσπιση του δημοσιονομικού κανονισμού-πλαισίου για τους οργανισμούς που δημιουργούνται δυνάμει της ΣΛΕΕ και της Συνθήκης Ευρατόμ και αναφέρονται στο άρθρο 70 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου[footnoteRef:5], και ιδίως το άρθρο 105, [5:  	ΕΕ L 122 της 10.5.2019, σ. 1.] 

–	έχοντας υπόψη το άρθρο 100 και το παράρτημα V του Κανονισμού του,
–	έχοντας υπόψη την έκθεση της Επιτροπής Ελέγχου του Προϋπολογισμού (A9-0097/2024),
1.	χορηγεί απαλλαγή στον εκτελεστικό διευθυντή της Ευρωπαϊκής Αρχής Ασφαλίσεων και Επαγγελματικών Συντάξεων όσον αφορά την εκτέλεση του προϋπολογισμού της Αρχής για το οικονομικό έτος 2022·
2.	εκθέτει τις παρατηρήσεις του στο ψήφισμα που ακολουθεί·
3.	αναθέτει στην Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή της Ευρωπαϊκής Αρχής Ασφαλίσεων και Επαγγελματικών Συντάξεων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

[bookmark: _Toc146789945][bookmark: _Toc161751720]2. Απόφαση του Ευρωπαϊκού Κοινοβουλίου της 11ης Απριλίου 2024 σχετικά με το κλείσιμο των λογαριασμών της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2022 (2023/2153(DEC))
Το Ευρωπαϊκό Κοινοβούλιο,
–	έχοντας υπόψη τους οριστικούς ετήσιους λογαριασμούς της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2022,
–	έχοντας υπόψη την ετήσια έκθεση του Ελεγκτικού Συνεδρίου σχετικά με τους οργανισμούς της ΕΕ για το οικονομικό έτος 2022, που συνοδεύεται από τις απαντήσεις των οργανισμών[footnoteRef:6], [6:  	ΕΕ C, C/2023/594, 27.10.2023.] 

–	έχοντας υπόψη τη δήλωση αξιοπιστίας[footnoteRef:7] η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2022, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης, [7:  	ΕΕ C, C/2023/112, 12.10.2023.] 

–	έχοντας υπόψη τη σύσταση του Συμβουλίου, της 22ας Φεβρουαρίου 2024, σχετικά με τη χορήγηση απαλλαγής στην Αρχή όσον αφορά την εκτέλεση του προϋπολογισμού για το οικονομικό έτος 2022 (06180/2024 – C9‑0091/2024),
–	έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012[footnoteRef:8], και ιδίως το άρθρο 70, [8:  	ΕΕ L 193 της 30.7.2018, σ. 1.] 

–	έχοντας υπόψη τον κανονισμό (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ[footnoteRef:9] της Επιτροπής, και ιδίως το άρθρο 64, [9:  	ΕΕ L 331 της 15.12.2010, σ. 48.] 

–	έχοντας υπόψη τον κατ’ εξουσιοδότηση κανονισμό (ΕE) 2019/715 της Επιτροπής, της 18ης Δεκεμβρίου 2018, για τη θέσπιση του δημοσιονομικού κανονισμού-πλαισίου για τους οργανισμούς που δημιουργούνται δυνάμει της ΣΛΕΕ και της Συνθήκης Ευρατόμ και αναφέρονται στο άρθρο 70 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου[footnoteRef:10], και ιδίως το άρθρο 105, [10:  	ΕΕ L 122 της 10.5.2019, σ. 1.] 

–	έχοντας υπόψη το άρθρο 100 και το παράρτημα V του Κανονισμού του,
–	έχοντας υπόψη την έκθεση της Επιτροπής Ελέγχου του Προϋπολογισμού (A9-0097/2024),
1.	εγκρίνει το κλείσιμο των λογαριασμών της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2022·
2.	αναθέτει στην Πρόεδρό του να διαβιβάσει την παρούσα απόφαση στον εκτελεστικό διευθυντή της Ευρωπαϊκής Αρχής Ασφαλίσεων και Επαγγελματικών Συντάξεων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).


[bookmark: _Toc146789946][bookmark: _Toc161751721]3. Ψήφισμα του Ευρωπαϊκού Κοινοβουλίου της 11ης Απριλίου 2024 με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2022 (2023/2153(DEC))
Το Ευρωπαϊκό Κοινοβούλιο,
–	έχοντας υπόψη την απόφασή του σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2022,
–	έχοντας υπόψη το άρθρο 100 και το παράρτημα V του Κανονισμού του,
–	έχοντας υπόψη την έκθεση της Επιτροπής Ελέγχου του Προϋπολογισμού (A9-0097/2024),
Α.	λαμβάνοντας υπόψη ότι, σύμφωνα με την κατάσταση εσόδων και δαπανών της[footnoteRef:11], ο οριστικός προϋπολογισμός της Ευρωπαϊκής Αρχής Ασφαλίσεων και Επαγγελματικών Συντάξεων («η Αρχή») για το οικονομικό έτος 2022 ανήλθε σε 34 571 120 EUR, ποσό που συνιστά αύξηση κατά 5,27 % σε σχέση με το 2021· λαμβάνοντας υπόψη ότι η Αρχή χρηματοδοτείται από εισφορά της Ένωσης (12 932 000 EUR, που αντιστοιχεί στο 37,40 %) και από εισφορές εθνικών εποπτικών αρχών των κρατών μελών (21 076 120 EUR, που αντιστοιχεί στο 60,96 %)· [11:  	ΕΕ C 38 της 31.1.2023, σ. 78.] 

Β.	λαμβάνοντας υπόψη ότι, στην έκθεσή του για τους ετήσιους λογαριασμούς της Ευρωπαϊκής Αρχής Ασφαλίσεων και Επαγγελματικών Συντάξεων για το οικονομικό έτος 2022 («η έκθεση του Ελεγκτικού Συνεδρίου»), το Ελεγκτικό Συνέδριο δηλώνει πως αποκόμισε εύλογη βεβαιότητα ότι οι ετήσιοι λογαριασμοί της Αρχής είναι αξιόπιστοι και ότι οι πράξεις στις οποίες βασίζονται είναι νόμιμες και κανονικές·
Δημοσιονομική και χρηματοοικονομική διαχείριση
1.	σημειώνει με ικανοποίηση ότι οι προσπάθειες παρακολούθησης του προϋπολογισμού κατά τη διάρκεια του οικονομικού έτους 2022 είχαν ως αποτέλεσμα η εκτέλεση των αναλήψεων υποχρεώσεων του προϋπολογισμού να ανέλθει σε 99,46 %, το οποίο συνιστά μείωση κατά 0,52 % σε σύγκριση με το 2021· σημειώνει ωστόσο ότι το ποσοστό εκτέλεσης των πιστώσεων πληρωμών ήταν 92,07 %, το οποίο συνιστά αύξηση κατά 12,95 % σε σύγκριση με το 2021·
Επιδόσεις
2.	σημειώνει ότι η Αρχή χρησιμοποιεί ορισμένα μέτρα, όπως οι βασικοί δείκτες επιδόσεων, για να αξιολογεί την προστιθέμενη αξία που παρέχουν οι δραστηριότητές της και να βελτιώνει τη δημοσιονομική της διαχείριση· σημειώνει ότι, το 2022, η Αρχή έθεσε 17 στρατηγικούς στόχους επιδόσεων στους επτά κύριους τομείς εργασίας της· σημειώνει με ικανοποίηση ότι η Αρχή πέτυχε ή υπερέβη τους 15 από τους εν λόγω στόχους, ενώ οι δύο εναπομείναντες στόχοι θεωρήθηκαν άνευ αντικειμένου λόγω της εξάρτησης τους από τα νομοθετικά χρονοδιαγράμματα του νόμου για την ψηφιακή επιχειρησιακή ανθεκτικότητα (DORA) και της τεχνολογικής διαταραχής·
3.	παρατηρεί ότι 342 προϊόντα και υπηρεσίες, ήτοι το 91 % του συνόλου, παραδόθηκαν σύμφωνα με τον προγραμματισμό της Αρχής, ενώ 20 προϊόντα και υπηρεσίες είχαν μικρές καθυστερήσεις και 13 δεν παραδόθηκαν, συχνά λόγω εξάρτησης από χρονοδιαγράμματα νομοθετικών αποφάσεων, όπως η επανεξέταση της οδηγίας Φερεγγυότητα II ή από τεχνολογικές εξελίξεις στην αγορά και ανταγωνιστικές προτεραιότητες· συγχαίρει την Αρχή για την αύξηση των συμμετοχών της σε ομιλίες από 167 το 2021 σε 214 το 2022·
4.	αναγνωρίζει τα πολυάριθμα επιτεύγματα της Αρχής το 2022, η οποία πέτυχε σε μεγάλο βαθμό τους στόχους της στους τομείς της σύγκλισης της εποπτείας, της προστασίας των καταναλωτών και της χρηματοπιστωτικής σταθερότητας· σημειώνει ειδικότερα ότι η Αρχή διενήργησε την πρώτη της προσομοίωση ακραίων καταστάσεων για το κλίμα, για το ΙΕΣΠ, για να συγκεντρώσει πληροφορίες σχετικά με τις επιπτώσεις των περιβαλλοντικών κινδύνων στον ευρωπαϊκό επαγγελματικό συνταξιοδοτικό τομέα, στη συνέχεια υπέβαλε στην Επιτροπή τα εκτελεστικά τεχνικά πρότυπα για τις κανονιστικές απαιτήσεις υποβολής εκθέσεων και δημοσιοποίησης στο πλαίσιο της οδηγίας Φερεγγυότητα ΙΙ, δημοσίευσε σειρά εγγράφων, εκθέσεων και κατευθυντήριων γραμμών σχετικά με την ενσωμάτωση των κινδύνων για τη βιωσιμότητα στη διαχείριση κινδύνων των ασφαλιστών, των αντασφαλιστών και των επαγγελματικών συνταξιοδοτικών ταμείων, ενώ παρείχε πληροφορίες και τεχνικές συμβουλές στο Ευρωπαϊκό Κοινοβούλιο και στο Συμβούλιο σε όλα τα βήματα της νομοθετικής διαδικασίας όσον αφορά την πράξη για την τεχνητή νοημοσύνη και τον κανονισμό DORA· συγχαίρει την Αρχή για τις διάφορες πρωτοβουλίες και δράσεις της στον τομέα του ψηφιακού μετασχηματισμού, υποστηρίζοντας έτσι τους στόχους της στρατηγικής της Ένωσης για τον ψηφιακό χρηματοοικονομικό τομέα, μεταξύ άλλων μέσω της συμβολής, από κοινού με διάφορα ενδιαφερόμενα μέρη, όπως το Ευρωπαϊκό Πανεπιστημιακό Ινστιτούτο, στη σύσταση της «Εποπτικής Ακαδημίας Ψηφιακών Οικονομικών Υπηρεσιών της ΕΕ»·
5.	σημειώνει ότι η Αρχή χρησιμοποίησε για πρώτη φορά ορισμένες εξουσίες και εργαλεία που της παραχωρήθηκαν από τον κανονισμό EIOPA· σημειώνει, στο πλαίσιο αυτό, ότι το 2022 η Αρχή εξέδωσε σύσταση προς την Εθνική Τράπεζα της Σλοβακίας (NBS) σε συνέχεια των συμπερασμάτων της ότι μια παραβίαση των κεφαλαιακών απαιτήσεων, διαπραχθείσα από σλοβακική ασφαλιστική εταιρεία, δεν ελέγχθηκε σωστά και επαρκώς· σημειώνει επίσης με ανησυχία ότι η Αρχή διαπίστωσε ότι η Εθνική Τράπεζα της Σλοβακίας παραβιάζει το δίκαιο της Ένωσης και, κατά συνέπεια, η Επιτροπή εξέδωσε επίσημη γνώμη με την οποία ζητούσε από την Εθνική Τράπεζα της Σλοβακίας να λάβει τα αναγκαία μέτρα για να συμμορφωθεί με το δίκαιο της Ένωσης, ενώ διεξήχθη και έρευνα βάσει του άρθρου 22 του κανονισμού EIOPA· καλεί την Αρχή να ενημερώνει συνεχώς την αρμόδια για την απαλλαγή αρχή σχετικά με τη συνέχεια που δίδεται στην έρευνα καθώς και για τα αποτελέσματα αυτής·
6.	σημειώνει ότι η Αρχή συνέβαλε στη διασφάλιση της χρηματοπιστωτικής σταθερότητας και στην προστασία των καταναλωτών παρακολουθώντας διεξοδικά τις αγορές και αξιολογώντας τον αντίκτυπο της απρόκλητης και παράνομης εισβολής της Ρωσίας στην Ουκρανία και της προοδευτικής αυστηρότερης νομισματικής πολιτικής ως απάντηση στα πρωτοφανή υψηλά ποσοστά πληθωρισμού σε ολόκληρη την Ευρώπη· εκφράζει την ικανοποίησή του για την έγκαιρη δημοσίευση, το 2022, δήλωσης εποπτείας σχετικά με τον πληθωρισμό, η οποία επικεντρώνεται στον τρόπο με τον οποίο ο πληθωρισμός επηρεάζει τις τεχνικές προβλέψεις, τις επενδύσεις και τις κεφαλαιακές απαιτήσεις φερεγγυότητας·
7.	σημειώνει ότι, τον Σεπτέμβριο του 2022, η Αρχή καθόρισε τη στρατηγική της για την περίοδο 2023-2026, στην οποία έχει προσδιορίσει στρατηγικές προτεραιότητες, συμπεριλαμβανομένης της ενίσχυσης της ανθεκτικότητας και της βιωσιμότητας των ασφαλιστικών και συνταξιοδοτικών τομέων, και της διασφάλισης της ισχυρής και συνεπούς προστασίας των συμφερόντων των καταναλωτών σε ολόκληρη την Ένωση·
Αποδοτικότητα και οφέλη
8.	σημειώνει ότι υπάρχει συντονισμός, ανταλλαγή ορθών πρακτικών και πληροφοριών, καθώς και αλληλοϋποστήριξη μεταξύ των Ευρωπαϊκών Εποπτικών Αρχών (ΕΕΑ) σε πολλούς τομείς, τόσο σε βασικούς όσο και σε υποστηρικτικούς· εκφράζει την ικανοποίησή του για το γεγονός ότι οι ΕΕΑ ένωσαν τις δυνάμεις τους σε στρατηγικές πρωτοβουλίες όπως η ανάπτυξη εφαρμογών λογισμικού, οι υποδομές δικτύου και η παροχή συμβουλών ΤΠ, μέσω, για παράδειγμα, της κοινής χρήσης των ίδιων προμηθευτών· σημειώνει, στο πλαίσιο αυτό, ότι η στρατηγική της Αρχής για το υπολογιστικό νέφος, που εγκρίθηκε το 2022 και αναπτύχθηκε από την Ευρωπαϊκή Αρχή Ασφαλίσεων και Επαγγελματικών Συντάξεων σε συνεργασία με τις δύο άλλες ΕΕΑ, άλλα θεσμικά όργανα της Ένωσης και τις εθνικές αρμόδιες αρχές, αποσκοπεί στην παροχή πιο αυτόνομων, αυτοματοποιημένων προϊόντων για την εξυπηρέτηση των εμπειρογνωμόνων της Αρχής και των εθνικών αρμόδιων αρχών·
9.	συγχαίρει την Αρχή για τις επενδύσεις της και την κατανομή προσωπικού σε έργα στον τομέα του ψηφιακού μετασχηματισμού, προκειμένου να ενισχύσει την αποδοτικότητά της μέσω της αυτοματοποίησης και του εξορθολογισμού των επιχειρηματικών διαδικασιών και της βελτίωσης του χρόνου διάθεσης στην αγορά και της συνεργασίας εντός και μεταξύ των λειτουργιών, μεταξύ άλλων· εκφράζει, στο πλαίσιο αυτό, την ικανοποίησή του για τα έργα της Αρχής που υλοποιήθηκαν το 2022 και επικεντρώνονται στη βελτίωση των ικανοτήτων ανάλυσης δεδομένων για την επίτευξη του στόχου της μετατροπής της Αρχής σε έναν πλήρως ψηφιακό οργανισμό που βασίζεται στα δεδομένα·
10.	παρατηρεί ότι, όσον αφορά τις καθημερινές επιχειρηματικές πρακτικές, η Αρχή έχει εφαρμόσει μια σειρά μέτρων για τη βελτίωση της οικονομικής αποδοτικότητας, όπως η υβριδική εργασία, η κοινή χρήση γραφείων και οι σύγχρονες λύσεις βιντεοδιάσκεψης που συνέβαλαν στη μείωση των μετακινήσεων για επαγγελματικούς λόγους· σημειώνει ότι, προκειμένου να διατηρηθούν οι θεσμικές γνώσεις, η εμπειρογνωσία και η αποτελεσματικότητα κατά την εκτέλεση βασικών καθηκόντων, η Αρχή ενίσχυσε περαιτέρω το ολοκληρωμένο σύστημα διαχείρισης ταλέντων, το οποίο επιτρέπει τη στρατηγική εναρμόνιση των διαδικασιών που σχετίζονται με το ανθρώπινο δυναμικό, την καλύτερη επιλογή των υποψηφίων και την αποτελεσματικότερη μάθηση και ανάπτυξη· καλεί την Αρχή να παράσχει στην αρμόδια για την απαλλαγή αρχή δεδομένα και αριθμητικά στοιχεία σχετικά με τον αντίκτυπο του εν λόγω συστήματος·
11.	σημειώνει, με βάση την έκθεση του Ελεγκτικού Συνεδρίου, ότι η Αρχή συγκαταλέγεται μεταξύ των οργανισμών που διαθέτουν εταιρικό σχέδιο για τη βελτίωση της ενεργειακής απόδοσης και της κλιματικής ουδετερότητας των δραστηριοτήτων τους και εκδίδουν περιβαλλοντική δήλωση (π.χ. σχετικά με την υποβολή εκθέσεων για το αποτύπωμα άνθρακα) στο πλαίσιο των ετήσιων εκθέσεων δραστηριοτήτων τους· συγχαίρει περαιτέρω την Αρχή για την πιστοποίηση EMAS (σύστημα οικολογικής διαχείρισης και οικολογικού ελέγχου της Ευρωπαϊκής Ένωσης) που έλαβε το 2022 με απώτερο σκοπό να αποκτήσει την επίσημη διαπίστευση EMAS το 2023·
Πολιτική προσωπικού
12.	επισημαίνει ότι, στις 31 Δεκεμβρίου 2022, το οργανόγραμμα ήταν συμπληρωμένο κατά 99% (όπως συνέβη και το 2021), δεδομένου ότι από τις 138 θέσεις έκτακτων υπαλλήλων που είχαν εγκριθεί στον προϋπολογισμό της Ένωσης είχαν καλυφθεί οι 137· επισημαίνει, επιπλέον, ότι το 2022 η Αρχή απασχόλησε 36 συμβασιούχους υπαλλήλους και 24 αποσπασμένους εθνικούς εμπειρογνώμονες·
13.	σημειώνει την κατανομή των φύλων την οποία ανέφερε η Αρχή για το 2022: 15 άνδρες (65,20 %) και 8 γυναίκες (34,80 %) σε μεσαίες και ανώτερες διευθυντικές θέσεις καθώς και στο διοικητικό της συμβούλιο, και 104 άνδρες (53,60 %) και 90 γυναίκες (46,40 %) στο συνολικό προσωπικό της· υπενθυμίζει ότι είναι σημαντικό να διασφαλιστεί η ισόρροπη εκπροσώπηση των φύλων, και καλεί την Αρχή να λαμβάνει υπόψη την πτυχή αυτή στις μελλοντικές προσλήψεις προσωπικού και στους διορισμούς σε ανώτερες και μεσαίες διευθυντικές θέσεις·
14.	εκφράζει την ικανοποίησή του για το γεγονός ότι το 2022 η Αρχή συνέχισε την εφαρμογή της στρατηγικής για τη διαφορετικότητα και τη συμπερίληψη που εγκρίθηκε το 2021, και του λεπτομερούς σχεδίου δράσης της σύμφωνα με τον Χάρτη του EUAN για τη διαφορετικότητα μέσω πρωτοβουλιών που καλύπτουν οριζόντια μέτρα, όπως η συνεργασία με άλλα θεσμικά όργανα, η προσέλκυση και η επιλογή ενός πιο ποικιλόμορφου εργατικού δυναμικού, η πρόληψη των διακρίσεων, της παρενόχλησης, των συνειδητών και ασυνείδητων προκαταλήψεων και η παρακολούθηση των δεδομένων που σχετίζονται με τη διαφορετικότητα και τη συμπερίληψη· σημειώνει ότι το 2022 αναφέρθηκε μια περίπτωση εικαζόμενης παρενόχλησης, αλλά η υπόθεση έκλεισε χωρίς περαιτέρω ενέργειες, δεδομένου ότι δεν προέκυψαν αποδεικτικά στοιχεία μετά την προκαταρκτική αξιολόγηση του περιστατικού·
15.	εκφράζει την ικανοποίησή του για το γεγονός ότι η Αρχή είναι αφιερωμένη στην προώθηση και την προσφορά ενός εργασιακού περιβάλλοντος που χαρακτηρίζεται από τη διαφορετικότητα και τη συμπερίληψη, προσαρμοσμένου επίσης στις ανάγκες των ατόμων με αναπηρία· σημειώνει, στο πλαίσιο αυτό, ότι το 2022 διορίστηκε ο εσωτερικός συντονιστής και πρέσβης της Αρχής για την αναπηρία για να ενισχύσει περαιτέρω και να εστιάσει την προσοχή στον συγκεκριμένο τομέα, ενώ πραγματοποιήθηκε ειδική έρευνα, καθώς και δράσεις ευαισθητοποίησης του προσωπικού και της διοίκησης·
16.	σημειώνει με ικανοποίηση ότι η Αρχή παραμένει βαθιά προσηλωμένη στη βελτίωση της ευημερίας του προσωπικού και της ισορροπίας μεταξύ επαγγελματικής και προσωπικής ζωής, κάτι που φαίνεται πως αποδίδει καθώς καταγράφονται θετικά αποτελέσματα όσον αφορά τη συμμετοχή και την ικανοποίηση του προσωπικού· σημειώνει ότι η Αρχή επικεντρώθηκε σε βασικά ζητήματα όπως οι ευέλικτες ρυθμίσεις εργασίας, η τηλεργασία, η διά βίου καθοδήγηση και η εξέλιξη της σταδιοδρομίας, τα προγράμματα ευεξίας και η υποστήριξη από τη διοίκηση·
Δημόσιες συμβάσεις
17.	σημειώνει την παρατήρηση που διατύπωσε το Ελεγκτικό Συνέδριο στην έκθεσή του ότι η Αρχή πραγματοποίησε πληρωμές συνολικού ύψους 25 607 EUR μετά τη λήξη της σύμβασης μέσω της οποίας η Αρχή προμηθεύτηκε υπηρεσίες κινητής τηλεφωνίας για περίοδο τεσσάρων ετών (2017-2021)· σημειώνει το συμπέρασμα του Ελεγκτικού Συνεδρίου ότι οι εν λόγω πληρωμές ήταν παράτυπες· σημειώνει επίσης την παρατήρηση του Ελεγκτικού Συνεδρίου ότι η τροποποίηση της εν λόγω σύμβασης, που υπεγράφη τον Απρίλιο του 2022, πραγματοποιήθηκε κατά παράβαση του σημείου 1.1 του παραρτήματος Ι του δημοσιονομικού κανονισμού·
18.	υπενθυμίζει, με βάση την ετήσια έκθεση του Ελεγκτικού Συνεδρίου σχετικά με τους οργανισμούς της Ένωσης για το 2021, την παρατήρηση σχετικά με το ποσό (288 125 EUR) που καταβλήθηκε παράτυπα από την Αρχή όσον αφορά τη σύμβαση μίσθωσης των εγκαταστάσεών της· σημειώνει, στο πλαίσιο αυτό, με βάση την έκθεση της Αρχής σχετικά με τα μέτρα που ελήφθησαν με γνώμονα τις συστάσεις της αρμόδιας για την απαλλαγή αρχής (απαλλαγή 2021), τη θέση της Αρχής ότι η μη τήρηση των συμβατικών υποχρεώσεων θα είχε αρνητικό νομικό αντίκτυπο στην Αρχή ενώ θα έπληττε και τη δημόσια εικόνα της· σημειώνει, με βάση την έκθεση του Ελεγκτικού Συνεδρίου, ότι δεν έχουν ληφθεί ακόμα μέτρα για τη διευθέτηση της εν λόγω παρατήρησης· καλεί την Αρχή να καταβάλει όλες τις αναγκαίες προσπάθειες κατά την έναρξη της διαδικασίας σύναψης σύμβασης για νέα σύμβαση μίσθωσης, ώστε να αποφευχθεί οποιαδήποτε σύγκρουση μεταξύ των υποχρεώσεων που επιβάλλονται από τη σύμβαση μίσθωσης και των σχετικών διατάξεων του δημοσιονομικού κανονισμού·
Πρόληψη και διαχείριση συγκρούσεων συμφερόντων και διαφάνεια
19.	εκφράζει την ικανοποίησή του για το γεγονός ότι, σύμφωνα με τις νομικές απαιτήσεις της Αρχής, τα βιογραφικά σημειώματα των μελών του συμβουλίου εποπτών και του διοικητικού συμβουλίου της, του/της προέδρου, του εκτελεστικού διευθυντή και τα σύντομα βιογραφικά σημειώματα των προϊσταμένων τμημάτων της Αρχής δημοσιεύονται στον ιστότοπό της· σημειώνει ότι οι ατομικές δηλώσεις συμφερόντων και οι δηλώσεις προθέσεων δημοσιοποιούνται για κάθε μέλος του διοικητικού συμβουλίου, κάθε μέλος του συμβουλίου εποπτών και των ανώτερων διοικητικών στελεχών της Αρχής· εκφράζει επίσης την ικανοποίησή του για τη δημοσίευση στον ιστότοπο της Αρχής των συναντήσεων προσωπικού της Αρχής με εκπροσώπους ομάδων συμφερόντων·
20.	εκφράζει την ικανοποίησή του για το γεγονός ότι το 2022 η Αρχή ενίσχυσε τους κανόνες δεοντολογίας της για το προσωπικό και τους εξωτερικούς συνεργάτες της, ανταποκρινόμενη με αυτόν τον τρόπο στις παρατηρήσεις του Ελεγκτικού Συνεδρίου στην έκθεσή του σχετικά με τους ετήσιους λογαριασμούς της Αρχής για το 2021. Στόχος της Αρχής είναι να συνεχίσει να λαμβάνει αποφάσεις αμερόληπτα, αντικειμενικά και ανεξάρτητα, καθώς και να εντοπίζει άμεσα και να χειρίζεται τυχόν περιπτώσεις σύγκρουσης συμφερόντων· σημειώνει, στο πλαίσιο αυτό, την αναθεώρηση του εσωτερικού κανονισμού της Αρχής, την έγκριση της πολιτικής σχετικά με την ανεξαρτησία και τις διαδικασίες λήψης αποφάσεων για την αποφυγή συγκρούσεων συμφερόντων για μη μέλη του προσωπικού, την έγκριση αναθεώρησης της απόφασης σχετικά με την αξιολόγηση του προέδρου και του εκτελεστικού διευθυντή και την έγκριση αναθεώρησης των κανόνων δεοντολογίας της Αρχής για τα μέλη του προσωπικού·
21.	παρατηρεί, όσον αφορά την καταγγελία δυσλειτουργιών, ότι το 2022 ένα μέλος του προσωπικού εξέφρασε τις ανησυχίες του σχετικά με πιθανή περίπτωση παρατυπιών και η Αρχή διαχειρίστηκε τις ανησυχίες αυτές σύμφωνα με τους ισχύοντες κανόνες· σημειώνει, στο πλαίσιο αυτό, ότι η Αρχή ενημέρωσε χωρίς καθυστέρηση την Ευρωπαϊκή Υπηρεσία Καταπολέμησης της Απάτης (OLAF), η οποία διενήργησε αξιολόγηση και απέρριψε την υπόθεση με την αιτιολογία ότι δεν υπήρχαν επαρκείς υπόνοιες για την έναρξη έρευνας·
22.	εκφράζει την ικανοποίησή του για το γεγονός ότι, τον Ιούλιο του 2022, το συμβούλιο εποπτών της Αρχής αναθεώρησε τον εσωτερικό κανονισμό του εφαρμόζοντας την παρατήρηση του Ελεγκτικού Συνεδρίου σχετικά με την παρουσία κατά τις συζητήσεις και τις ψηφοφορίες μελών του συμβουλίου εποπτών τα οποία αντιμετωπίζουν συγκρούσεις συμφερόντων· σημειώνει ακόμη ότι το διοικητικό συμβούλιο της Αρχής ενέκρινε, τον Δεκέμβριο του 2022, αναθεωρημένη απόφαση σχετικά με την αξιολόγηση του προέδρου και του εκτελεστικού διευθυντή σύμφωνα με τις παρατηρήσεις του Ελεγκτικού Συνεδρίου·
Εσωτερικοί έλεγχοι
23.	σημειώνει ότι το 2022 η Αρχή διενήργησε την ετήσια αξιολόγηση του πλαισίου εσωτερικού ελέγχου της και κατέληξε στο συμπέρασμα ότι όλες οι συνιστώσες και οι αρχές εφαρμόζονται και λειτουργούν όπως προβλέπεται, και ότι απαιτούνται ορισμένες βελτιώσεις λόγω μέτριας ανεπάρκειας που εντοπίστηκε·
24.	παρατηρεί ότι το 2022 η Υπηρεσία Εσωτερικού Λογιστικού Ελέγχου εξέδωσε έκθεση σχετικά με τον έλεγχο που διενεργήθηκε το 2021 όσον αφορά τα «μέτρα παρέμβασης της EIOPA» για τις εθνικές αρμόδιες αρχές και τους φορείς της αγοράς στους τομείς των ασφαλίσεων και των επαγγελματικών συντάξεων της Ένωσης· παρατηρεί επίσης ότι η Επιτροπή Ποιοτικού Ελέγχου της Αρχής εξέδωσε έκθεση επανεξέτασης με τίτλο «Διδάγματα που αντλήθηκαν από τη συνεργασία και την αλληλεπίδραση μεταξύ της EIOPA και των αρμόδιων εθνικών αρχών κατά τη διάρκεια της πανδημίας COVID-19»· καλεί την Αρχή να ενημερώνει την αρμόδια για την απαλλαγή αρχή όσον αφορά την εφαρμογή των συστάσεων που εξέδωσαν η Υπηρεσία Εσωτερικού Λογιστικού Ελέγχου και η Επιτροπή Ποιοτικού Ελέγχου·
25.	σημειώνει με ικανοποίηση ότι, το 2022, η Αρχή εντόπισε, παρακολούθησε και έλαβε μέτρα για τον μετριασμό των επιπτώσεων των κινδύνων που απορρέουν από το γεγονός ότι δεν ήταν σε θέση να ανταποκριθεί στις νέες εξουσίες και τα καθήκοντα που της ανατέθηκαν και παράλληλα να τηρήσει τις υφιστάμενες δεσμεύσεις της, από την έλλειψη ειδικευμένου προσωπικού με τις απαιτούμενες ικανότητες λόγω ζητημάτων που σχετίζονται με την ελκυστικότητα των θέσεων εργασίας και τις προσλήψεις, καθώς και από τις απειλές για την ασφάλεια στον κυβερνοχώρο και την επιχειρησιακή συνέχεια·
26.	σημειώνει ότι η Αρχή συνέχισε το 2022 να λαμβάνει υπόψη τις υπόλοιπες συστάσεις που της έγιναν μετά τον έλεγχο σχετικά με τα «εργαλεία εποπτείας στον τομέα της προστασίας των καταναλωτών» (2019-2020)· σημειώνει επίσης ότι ο εν λόγω έλεγχος είχε ως αποτέλεσμα να διατυπωθούν τέσσερις συστάσεις που ελήφθησαν υπόψη, με αποτέλεσμα δύο συστάσεις να θεωρηθούν επίσημα περατωθείσες από την Υπηρεσία Εσωτερικού Λογιστικού Ελέγχου τον Νοέμβριο του 2021 και άλλες δύο τον Ιούνιο του 2022·
Λοιπές παρατηρήσεις
27.	σημειώνει ότι το 2022 η Αρχή, από κοινού με τις άλλες ευρωπαϊκές εποπτικές αρχές, εξέδωσε προειδοποιήσεις προς τους καταναλωτές σχετικά με τις υψηλού κινδύνου και κερδοσκοπικές δραστηριότητες που συνδέονται με πολλά κρυπτοστοιχεία·
28.	σημειώνει, με βάση τις απαντήσεις της Αρχής στις ερωτήσεις της αρμόδιας για την απαλλαγή αρχής, ότι η Αρχή αξιοποιεί επί του παρόντος τα εργαλεία ηλεκτρονικής υποβολής προσφορών της Επιτροπής (ηλεκτρονική δημοσίευση προκηρύξεων διαγωνισμών, ηλεκτρονική υποβολή προσφορών, ηλεκτρονική τιμολόγηση) ενώ το εργαλείο διαχείρισης των δημόσιων συμβάσεων (PPMT) έχει εν τω μεταξύ τεθεί σε εφαρμογή (από τον Ιούλιο του 2023)· εκφράζει την ικανοποίησή του για το γεγονός ότι οι διαδικασίες υποβολής προσφορών της EIOPA περιλαμβάνουν και οικολογικά κριτήρια, όπου είναι δυνατόν, και ότι όσοι συμμετάσχουν πρέπει να υπογράψουν την υπεύθυνη δήλωση σχετικά με τη συμμόρφωση με τις περιβαλλοντικές και κοινωνικές υποχρεώσεις, μεταξύ άλλων·
29.	σημειώνει ότι, το 2022, η Αρχή δημοσίευσε τα αποτελέσματα των εργασιών της με τη μορφή εκθέσεων, στον ιστότοπό της και στα μέσα κοινωνικής δικτύωσης, οι περισσότερες από τις οποίες συνοδεύονταν από δελτίο Τύπου· εκφράζει την ικανοποίησή του για το γεγονός ότι, σε ορισμένες περιπτώσεις, οι εκθέσεις συνοδεύονται επίσης από περιλήψεις, σύντομης διάρκειας βίντεο στα μέσα κοινωνικής δικτύωσης ή σύντομες συνεντεύξεις για την απλούστερη επεξήγηση του περιεχομένου·
°
°	°
30.	παραπέμπει, όσον αφορά άλλες παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 11ης Απριλίου 2024[footnoteRef:12] σχετικά με τις επιδόσεις, τη χρηματοοικονομική διαχείριση και τον έλεγχο των οργανισμών. [12:  	Κείμενα που εγκρίθηκαν, P9_TA(2024)0280.] 

